
ДО
ОБЩИНСКИ СЪВЕТ
БУРГАС




ДОКЛАДНА ЗАПИСКА

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


Относно: Учредяване право на строеж на “Електроразпределение ЮГ” ЕАД за изграждане на трафопост в недвижим имот – общинска собственост, представляващ УПИ II, кв. 185 по плана на м. „Бялата пръст“, ж.р. Меден Рудник, гр. Бургас, съответен на ПИ с идентификатор 07079.664.4 по КККР на гр. Бургас.  

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх. №70-00-7807/2/12.11.2024г. от ръководител на КЕЦ Бургас „Електроразпределение – Юг“ ЕАД, за учредяване право на строеж в недвижим имот, общинска собственост, представляващ УПИ II, кв. 185, по ПУП-ПРЗ на м. „Бялата пръст“, ж.р. Меден Рудник, гр. Бургас, за изграждане на нов трафопост (ТП) тип БКТП 1х800 kVА, с размери 2,90 м/2,10м, застроена площ от               6,1 кв.м, както и сервитутно право върху прилежаща към него зона с площ от 50,00 кв.м, определена съгласно Наредба № 16/09.06.2004г. за сервитутите на енергийните обекти.
Посоченият имот е общинска собственост, съгласно чл. 16 от ЗУТ, като необходима площ за изграждане на обекти на техническата инфраструктура по действащия ПУП-ПРЗ на м. „Бялата пръст“, ж.р. Меден Рудник, одобрен с Решение №51-34/28.04.2015г. на Общински съвет-Бургас и от датата на влизане в сила на плана са собственост на Община Бургас.
За определения с плана общински имот, представляващ УПИ II, кв. 185, целият с площ 1066 кв.м, отреден „За ТП и озеленяване“ по действащия ПУП-ПРЗ на м. „Бялата пръст“,  ж.р. Меден Рудник, гр. Бургас, съответен на ПИ с идентификатор 07079.664.4 с площ 1066 кв.м по КККР на гр. Бургас, одобрени със Заповед № РД-18-9/30.01.2009г. на ИД на АГКК, е съставен Акт №10571/29.01.2025г. за публична общинска собственост. 
Заявлението на КЕЦ Бургас „Електроразпределение – Юг“ ЕАД е допълнено със следните документи: комбинирана скица-извадка по ПУП-ПРЗ на УПИ II, кв. 185, м. „Бялата пръст“, ж.р. Меден Рудник, гр. Бургас, трасировъчен чертеж, съгласуван от Община Бургас за БКТП, с нанесени размери и сервитут на ТП.
Техническите параметри на предвиденият за изграждане ТП, тип БКТП             1х800 kVA, са както следва: размери 2,90м/2,10 м, застроена площ – 6,1 кв.м и площ на сервитута – 50,00 кв.м.
Съгласно чл. 62, ал. 2 от Закона за енергетиката (ЗЕ), в полза на енергийното дружество следва да бъде учредено възмездно право на строеж върху общинския имот, без търг или конкурс, след решение на Общински съвет.
В изпълнение разпоредбата на чл. 41, ал. 2, във връзка с чл. 22, ал. 3 от Закона за общинската собственост (ЗОС) е възложена от Община Бургас и изготвена оценка от оценител на недвижими имоти, вписан в регистъра на независимите оценители, за пазарната стойност на правото на строеж, за изграждане на ТП с размери 2,90м/2,10м, застроена площ – 6,1 кв.м и за сервитута към енергийния обект – 50,00 кв.м, определен съгласно Наредба №16 за сервитутите на енергийни обекти. 
Пазарната оценка е определена в размер на 7 550 лв. (седем хиляди петстотин и петдесет лева), без ДДС, включваща цената на правото на строеж на ТП – 1 150 лв. ( хиляда сто и петдесет лева) и цената на сервитутно право на ползване на прилежаща към ТП зона – 6 400 лв. (шест хиляди и четиристотин лева).
Данъчната оценка за правото на строеж за изграждане на ТП със ЗП  6,1 кв.м в общинския имот по описаните параметри е на стойност 495,50 лв. (четиристотин деветдесет и пет лева и петдесет стотинки), а на сервитутното право върху 50,00 кв.м в размер на 2317,50 лв. (две хиляди триста и седемнадесет лева и петдесет стотинки).
Цитираният имот е включен в Програмата за управление и разпореждане с общинска собственост за 2025г., приета с Решение по т. 3 (Протокол № 24) от проведеното на 20.05.2025г. заседание на Общински съвет – Бургас. ), в Раздел III – „Учредяване право на строеж в общински и съсобствени имоти“, точка 2 – „Други случаи на учредяване право на строеж в общински имоти“, п.т. 2.2.
Предвид гореизложеното и на основание правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл. 21, ал. 1, т. 8 от Закона за местното самоуправление и местната администрация, чл. 6, ал. 1 и 3 от ЗОС, чл. 37, ал.4, т.4 от Закона за общинската собственост и чл. 44, ал. 4, т. 3 от Наредбата за придобиване, управление и разпореждане с общински имоти и вещи, приета от Общински съвет-Бургас, във връзка с чл. 62, ал. 2 от Закона за енергетиката, да вземе следното

Р Е Ш Е Н И Е:

1. Обявява за частна общинска собственост УПИ II в кв. 185 по ПУП-ПРЗ на местност „Бялата пръст“, ж.р. Меден Рудник, гр. Бургас, актуван с Акт №10571/29.01.2025г. за публична общинска собственост, целият с площ 1066 кв.м, отреден „За ТП и озеленяване“, при граници: север – УПИ I, изток – улица, УПИ III и УПИ IV, юг – УПИ V и УПИ III, запад – улица, съответен на ПИ с идентификатор 07079.664.4 по КККР на гр. Бургас, целият с площ 1066 кв.м, при съседи: 07079.653.889, 07079.664.3, 07079.664.6, 07079.664.7, 07079.664.1, 07079.664.5.
2. Да се учреди в полза на ”Електроразпределение Юг” ЕАД с ЕИК 115552190, със седалище и адрес на управление: гр. Пловдив, ул. “Христо Г. Данов” №37, представлявано от З. Братоев – член на Съвета на директорите, възмездно, безсрочно, право на строеж върху недвижим имот – частна общинска собственост, представляващ УПИ II в кв. 185, целият с площ 1066 кв.м, отреден „за ТП и озеленяване  “ по  ПУП-ПРЗ на местност „Бялата пръст“,  ж.р. Меден Рудник, гр. Бургас, при граници: север – УПИ I, изток – улица, УПИ III и УПИ IV, юг – УПИ V и УПИ III, запад – улица, съответен на ПИ с идентификатор 07079.664.4 по КККР на гр. Бургас, целият с площ 1066 кв.м, при съседи: 07079.653.889, 07079.664.3, 07079.664.6, 07079.664.7, 07079.664.1, 07079.664.5, за изграждане на трафопост, тип БКТП 1х800 kVА с размери 2,90/2,10м, застроена площ –6,10 кв.м, ведно със сервитутно право на прилежащата към него зона, определена по реда на Наредба №16/09.06.2004г. за сервитутите на енергийните обекти, с площ 50,00 кв. метра, за сума в общ размер 7 550 лв. (седем хиляди петстотин и петдесет лева), без ДДС, включваща цената на правото на строеж на ТП – 1 150 лв. ( хиляда сто и петдесет лева) и цената на сервитутно право на ползване на прилежаща към ТП зона – 6 400 лв. (шест хиляди и четиристотин лева) в цитирания УПИ.
Приложения: Искане с вх. №70-00-7807/2/12.11.2024г.; трасировъчен чертеж, съгласуван с Община Бургас; Акт №10571/29.01.2025г. за публична общинска собственост; Скица-извадка от ПУП-ПРЗ на м. „Бялата пръст“, ж.р. Меден Рудник,         гр. Бургас; Скица за ПИ с идентификатор 07079.664.4 издадена от АГКК; Удостоверения за данъчни оценки на право на строеж и сервитут; Пазарна оценка на лицензиран оценител.




ДИМИТЪР НИКОЛОВ
Кмет на Община Бургас

Златина Георгиева

